Kunstløp under OL

Kunstløp under OL Kunstløp var på det olympiske programmet allerede i sommerlekene i 1908. Både i 1908 i London og i 1920 i Antwerpen var kunstløp en del av sommerlekene. Fra og med 1924 er kunstløp en del av vinterlekene.

Øvelser 
 

Følgende øvelser arrangeres i kunstløp (per 2022):
 Individuell konkurranse, menn
 Individuell konkurranse, kvinner
 Parløp (par; mann og kvinne)
 Isdans (par; mann og kvinne)
 Lagkonkurranse (første gang arrangert i 2014)

Kvalifisering 
Antallet utøvere i lekene blir fastsatt av Den internasjonale olympiske komité. Per 2022 er antallet 30 individuelle deltakere (kvinner og menn), 24 par i isdans og 20 som par. 

Kunstløpere kvalifiserer seg for de olympiske leker ved å tilhøre et medlemsland i International Skating Union. 80% av deltakerne blir tatt ut til OL etter hvordan de presterte i verdensmesterskapet i kunstløp foregående år. Det største antall deltagere en nasjon kan ha per disiplin er tre. Land kan få to eller tre deltakere ved å få poeng gjennom kunstløpernes plasseringer. Poengene regnes ut ifra summen av plasseringene til landets kunstløpere. Dersom et land bare har en kunstløper eller et lag, må denne utøveren/utøverne havne på topp ti for å få to deltakere i OL. Dersom et land har to utøvere/lag, må disse to kombinert komme på 13.-plass eller høyere for å få tre deltakere, eller komme på 28.-plass eller høyere for å få to deltakere. De gjenværende plassene blir gitt til en kunstløper/lag fra land som ikke greide å stille med flere deltakere.

Flere land som ikke presterte godt nok i verdensmesterskapet året før, får en sjanse til i en internasjonal konkurranse holdt høsten før vinter-OL. I denne konkurranse kvalifiseres det 6 menn og kvinner, 5 isdanspar og 4 par. 

Landet som arrangerer OL får automatisk en plass i hver grein, dersom landet ikke greide å kvalifisere utøvere på den vanlige måten. Dersom dette er tilfellet, blir det færre plasser å vinne i kvalifiseringskonkurransen om høsten. 

Det er de nasjonale forbundene som organiserer deltakerne som skal delta i OL. Noen land setter sin lit til resultatene i deres nasjonale mesterskap, mens andre har mer varierte kriterier basert på internasjonale prestasjoner i konkurranser som europamesterskapet og de fire kontinentenes mesterskap. Utvelgelsene varierer fra land til land. 

Kunstløpere må være eldre enn femten år per 1. juli året før, og være statsborger i det landet de representerer for å få delta i OL. Reglene for nasjonalitet er mindre strenge i ISU-mesterskap og derfor kan man noen ganger finne utøvere som har deltatt i verdens- eller europamesterskap, men som ikke får delta i OL.

Medaljefordeling 
Oppdatert per Vinter-OL 2022

 Kursiv angir nasjoner eller lag som ikke lenger eksisterer.

Eksterne lenker 
 Resultater – Kunstløp hos Olympedia.org
  Figure Skating  på Sports-reference.com/olympics

 
Kunstløp
Olympiske leker
Artikler i skøytesportprosjektet